जम्मू-कश्मीर में सामने आए Covid-19 के 97 नए मामले, एक की मौत
जम्मू-कश्मीर में पिछले 24 घंटों में कोविड-19 के 97 नए मामले सामने आए जिससे केंद्र शासित प्रदेश में बृहस्पतिवार को संक्रमितों की कुल संख्या बढ़कर 1,27,363 हो गई। वहीं, इस दौरान एक मरीज की मौत हुई।
श्रीनगर: जम्मू-कश्मीर में पिछले 24 घंटों में कोविड-19 के 97 नए मामले सामने आए जिससे केंद्र शासित प्रदेश में बृहस्पतिवार को संक्रमितों की कुल संख्या बढ़कर 1,27,363 हो गई। वहीं, इस दौरान एक मरीज की मौत हुई। अधिकारियों के अनुसार सामने आए नए मामलों में से 10 जम्मू मंडल जबकि 65 कश्मीर मंडल से हैं। अधिकारियों ने बताया कि श्रीनगर जिले में सर्वाधिक 39 मामले मिले जबकि जम्मू जिले में यह आंकड़ा 10 रहा। उन्होंने कहा कि केंद्र शासित प्रदेश में फिलहाल 896 मरीज उपचाराधीन हैं, जबकि 1, 24,498 मरीज स्वस्थ हो चुके हैं। अधिकारियों ने बताया कि पिछले 24 घंटों में कश्मीर घाटी में एक मरीज की संक्रमण से मौत हुई जिससे मृतक संख्या 1,969 हो गई।वहीं, भारत में एक दिन में कोविड-19 के 22,854 नए मामले सामने आने के बाद देश में संक्रमितों की संख्या बढ़कर 1,12,85,561 हो गई। इस वर्ष एक दिन में सामने आए यह सर्वाधिक नए मामले हैं। आंकड़ों के अनुसार, देश में 76 दिन बाद इतने अधिक नए मामले सामने आए हैं। इससे पहले 25 दिसम्बर को एक दिन में 23,067 नए मामले सामने आए थे। केन्द्रीय स्वास्थ्य मंत्रालय की ओर से जारी आंकड़ों के अनुसार, देश में 126 और मरीजों की मौत के बाद मृतक संख्या बढ़कर 1,58,189 हो गई। देश में अभी 1,89,226 लोगों को कोरोना वायरस संक्रमण का इलाज चल रहा है, जो कुल मामलों का 1.68 प्रतिशत है।आंकड़ों के अनुसार, कुल 1,09,38,146 लोगों के संक्रमण मुक्त होने के साथ ही मरीजों के ठीक होने की राष्ट्रीय दर 96.92 प्रतिशत हो गई है। वहीं, कोविड-19 से मृत्यु दर 1.40 प्रतिशत है। देश में पिछले साल सात अगस्त में संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख और 19 दिसम्बर को एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में अभी तक 22,42,58,293 नमूनों की कोविड-19 संबंधी जांच की गई है। इनमें से 7,78,416 नमूनों की जांच बुधवार को की गई थी। आंकड़ों के अनुसार, पिछले 24 घंटे में संक्रमण से जिन 126 लोगों की मौत हुई, उनमें से महाराष्ट्र के 54, पंजाब के 17 और केरल के 14 लोग थे। मंत्रालय के आंकड़ों के अनुसार, देश में अभी तक कुल 1,58,189 लोगों की संक्रमण से मौत हुई है, जिनमें से महाराष्ट्र के 52,610, तमिलनाडु के 12,530, कर्नाटक के 12,379, दिल्ली के 10,931, पश्चिम बंगाल के 10,283, उत्तर प्रदेश के 8,740 और आंध्र प्रदेश के 7,177 लोग थे। स्वास्थ्य मंत्रालय ने बताया कि अभी तक जिन लोगों की मौत हुई है उनमें से 70 प्रतिशत से ज्यादा मरीजों को अन्य बीमारियां भी थीं। मंत्रालय ने अपनी वेबसाइट पर बताया कि उसके आंकड़ों का आईसीएमआर के आंकड़ों के साथ मिलान किया जा रहा है।ये भी पढ़ें